ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ της 28ης Νοεμβρίου 2011 με την οποία εξουσιοδοτούνται ορισμένα κράτη μέλη να προβλέπουν προσωρινές παρεκκλίσεις από διατάξεις της οδηγίας 2000/29/ΕΚ του Συμβουλίου, όσον αφορά σπόρους γεωμήλων προς φύτευση προερχόμενους από ορισμένες επαρχίες του Καναδά [κοινοποιηθείσα υπό τον αριθμό Ε(2011) 8633] (Τα κείμενα στην ελληνική, στην ισπανική, στην ιταλική, στη μαλτεζική και στην πορτογαλική γλώσσα είναι τα μόνα αυθεντικά) (2011/778/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη την οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), και ιδίως το άρθρο 15 παράγραφος 1, Εκτιμώντας τα ακόλουθα: (1) Βάσει της οδηγίας 2000/29/ΕΚ, οι σπόροι γεωμήλων προς φύτευση που προέρχονται από την αμερικανική ήπειρο δεν πρέπει να εισάγονται στην Ένωση. Ωστόσο, η εν λόγω οδηγία επιτρέπει παρεκκλίσεις από τη συγκεκριμένη διάταξη, με την προϋπόθεση ότι δεν υπάρχει κίνδυνος εξάπλωσης επιβλαβών οργανισμών. (2) Η απόφαση 2003/61/ΕΚ της Επιτροπή, της 27ης Ιανουαρίου 2003, με την οποία εξουσιοδοτούνται ορισμένα κράτη μέλη να προβλέπουν προσωρινές παρεκκλίσεις από ορισμένες διατάξεις της οδηγίας 2000/29/ΕΚ του Συμβουλίου όσον αφορά σπόρους γεωμήλων προς φύτευση προερχόμενους από ορισμένες επαρχίες του Καναδά (2), έχει τροποποιηθεί ουσιωδώς αρκετές φορές. Αφού η Πορτογαλία ζήτησε την περαιτέρω παράταση αυτών των παρεκκλίσεων και εφόσον πρόκειται να γίνουν επιπλέον τροποποιήσεις, η εν λόγω απόφαση θα πρέπει να αντικατασταθεί. (3) Ο Καναδάς θεωρείται, προς το παρόν, απαλλαγμένος από τον ιό που προκαλεί ατράκτωση των κονδύλων των γεωμήλων, αλλά δεν είναι ακόμη πλήρως απαλλαγμένος από το Clavibacter michiganensis (Smith) Davis et al. ssp. sepedonicus (Spieckermann et Kotthoff) Davis et al. («Clavibacter michiganensis»). (4) Από τις πληροφορίες που παρέσχε ο Καναδάς προκύπτει ότι η χώρα έχει αναπτύξει το πρόγραμμά της για την εκρίζωση του Clavibacter michiganensis στις επαρχίες New Brunswick και Prince Edward Island και ότι εύλογα μπορεί να συναχθεί το συμπέρασμα ότι το πρόγραμμα εκρίζωσης είναι αποτελεσματικό σε ορισμένες περιοχές των εν λόγω επαρχιών. Ως εκ τούτου, μπορεί να υποστηριχθεί ότι δεν υπάρχει κίνδυνος εξάπλωσης του Clavibacter michiganensis, με τον όρο ότι τηρούνται ορισμένες τεχνικές προϋποθέσεις. (5) Πρόσφατες κοινοποιήσεις στο πλαίσιο της οδηγίας 2000/29/ΕΚ αποκάλυψαν τις πρώτες διαπιστωμένες περιπτώσεις Epitrix similaris στην Ένωση: στην Πορτογαλία και σε μία περιφέρεια της Ισπανίας. Ανάλυση κινδύνου επιβλαβούς οργανισμού που πραγματοποιήθηκε μετά για τον Epitrix spp. απέδειξε ότι ορισμένα είδη του Epitrix (Epitrix cucumeris, Epitrix similaris, Epitrix subcrinita και Epitrix tuberis) προκαλούν βλάβες στους κονδύλους των γεωμήλων. Απέδειξε επίσης ότι έχει διαπιστωθεί η εμφάνιση ορισμένων ειδών του Epitrix στον Καναδά. (6) Δεδομένου ότι δεν έχει μεταβληθεί η κατάσταση όσον αφορά τον ιό που προκαλεί ατράκτωση των κονδύλων των γεωμήλων και το Clavibacter michiganensis, και παρά την παρουσία Epitrix spp. στον Καναδά, η εξουσιοδότηση για την παροχή παρεκκλίσεων εξακολουθεί να είναι δικαιολογημένη. Ωστόσο, θα πρέπει να προστεθούν διατάξεις σχετικά με τα είδη Epitrix που προκαλούν βλάβες στους κονδύλους των γεωμήλων. (7) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 1. Η Ελλάδα, η Ισπανία, η Ιταλία, η Κύπρος, η Μάλτα και η Πορτογαλία εξουσιοδοτούνται να παράσχουν παρεκκλίσεις από: α) το άρθρο 4 παράγραφος 1 της οδηγίας 2000/29/ΕΚ, όσον αφορά την απαγόρευση που αναφέρεται στο παράρτημα III μέρος Α σημείο 10 της εν λόγω οδηγίας· β) το άρθρο 5 παράγραφος 1 και το άρθρο 13 παράγραφος 1 σημείο i) τρίτη περίπτωση της οδηγίας 2000/29/ΕΚ, όσον αφορά τις ειδικές απαιτήσεις που αναφέρονται στο παράρτημα IV μέρος Α τμήμα I σημεία 25.2 και 25.3 της εν λόγω οδηγίας. 2. Η αναφερόμενη στην παράγραφο 1 εξουσιοδότηση για την παροχή παρεκκλίσεων εφαρμόζεται: α) σε σπόρους γεωμήλων προς φύτευση των ποικιλιών «Atlantic», «Donna», «Kennebec», «Russet Burbank», «Sebago» και «Shepody», που προέρχονται από τις επαρχίες New Brunswick και Prince Edward Island του Καναδά («οι σπόροι γεωμήλων προς φύτευση»)· β) σε σπόρους γεωμήλων προς φύτευση που πληρούν τους όρους που προβλέπονται στα άρθρα 2 έως 13 επιπλέον των απαιτήσεων που αναφέρονται στα παραρτήματα I, II και IV της οδηγίας 2000/29/ΕΚ· γ) για τις περιόδους εμπορίας γεωμήλων προς φύτευση από την 1η Δεκεμβρίου έως τις 31 Μαρτίου κάθε έτους έως τις 31 Μαρτίου 2014. Άρθρο 2 1. Στις επαρχίες New Brunswick ή Prince Edward Island οι σπόροι γεωμήλων προς φύτευση πρέπει να έχουν παραχθεί σε αγρούς που βρίσκονται σε έκταση η οποία, ανεξάρτητα από το εάν οι αγροί καλλιεργούνται από παραγωγούς γεωμήλων εντός ή εκτός της εν λόγω έκτασης, πληροί τους όρους που καθορίζονται στις παραγράφους 2 έως 9. 2. Η έκταση πρέπει να έχει επίσημα δηλωθεί από την Canadian Food Inspection Agency ως απαλλαγμένη τόσο από τον ιό που προκαλεί ατράκτωση των κονδύλων γεωμήλων όσο και από το Clavibacter michiganensis (Smith) Davis et al. ssp. sepedonicus (Spieckermann et Kotthoff) Davis et al. («Clavibacter michiganensis»). Όσον αφορά τα Epitrix cucumeris, Epitrix similaris, Epitrix subcrinita και Epitrix tuberis, οι σπόροι γεωμήλων προς φύτευση έχουν καθαριστεί με βούρτσα ώστε να απομακρυνθεί οποιοσδήποτε από αυτούς τους επιβλαβείς οργανισμούς, αν υπάρχει, και να απαλλαγούν οι κόνδυλοι από το χώμα. 3. Η έκταση πρέπει είτε, α) να αποτελείται από αγρούς που ανήκουν ή μισθώνονται από τρεις τουλάχιστον διαφορετικούς παραγωγούς γεωμήλων, είτε β) να καλύπτει επιφάνεια τεσσάρων τουλάχιστον τετραγωνικών χιλιομέτρων, η οποία να περιβάλλεται πλήρως από νερό ή από αγρούς όπου δεν έχει διαπιστωθεί η ύπαρξη των επιβλαβών οργανισμών που αναφέρονται στην παράγραφο 2 κατά την προηγούμενη τριετία. 4. Όλα τα γεώμηλα που παράγονται στην περιοχή αυτή είναι οι πρώτοι απευθείας απόγονοι σπόρων γεωμήλων προς φύτευση της κατηγορίας «Pre-elite», «Elite I», «Elite II», «Elite III» ή «Elite IV», που έχουν παραχθεί σε εκμεταλλεύσεις ειδικευμένες για την παραγωγή σπόρων γεωμήλων προς φύτευση των κατηγοριών «Pre-elite» ή «Elite I» και οι οποίες είναι είτε επίσημες εκμεταλλεύσεις είτε εκμεταλλεύσεις επίσημα ορισμένες και ελεγχόμενες προς τον σκοπό αυτό. 5. Η επιφάνεια που παραχωρείται για την παραγωγή σπόρων γεωμήλων προς φύτευση που δεν πιστοποιούνται τελικώς ως σπόροι γεωμήλων προς φύτευση δεν υπερβαίνει το ένα πέμπτο της συνολικής έκτασης που χρησιμοποιείται για την παραγωγή πιστοποιημένων γεωμήλων. 6. Συστηματικές και αντιπροσωπευτικές ετήσιες έρευνες έχουν διεξαχθεί από τις αρμόδιες επίσημες καναδικές αρχές τουλάχιστον κατά τη διάρκεια των πέντε τελευταίων ετών υπό κατάλληλες συνθήκες για τον εντοπισμό του ιού που προκαλεί ατράκτωση των κονδύλων των γεωμήλων και του Clavibacter michiganensis, σε όλες τις φυτείες γεωμήλων που βρίσκονται στην περιοχή καθώς και σε γεώμηλα που παράγονται στην περιοχή αυτή, συμπεριλαμβανομένων των ενδεδειγμένων εργαστηριακών αναλύσεων, και οι οποίες δεν είχαν θετικό αποτέλεσμα ή κάποιο άλλο στοιχείο που θα συνηγορούσε κατά της αναγνώρισης της περιοχής ως απαλλαγμένης από τον επιβλαβή οργανισμό. 7. Αμέσως πριν από την εξαγωγή, κατά τη διάρκεια κατάλληλης επίσημης εξέτασης, έχει διαπιστωθεί ότι σπόροι γεωμήλων προς φύτευση είναι απαλλαγμένοι από τα Epitrix cucumeris, Epitrix similaris, Epitrix subcrinita και Epitrix tuberis, από οποιαδήποτε από τα συμπτώματά τους και από την παρουσία χώματος. 8. Έχουν θεσπιστεί νομοθετικές, διοικητικές ή άλλες ρυθμίσεις ώστε να διασφαλίζεται ότι: α) δεν μπορεί να εισαχθούν στην περιοχή γεώμηλα από περιοχές του Καναδά άλλες από εκείνες που έχουν δηλωθεί ως απαλλαγμένες από τον ιό που προκαλεί ατράκτωση των κονδύλων των γεωμήλων και από το Clavibacter michiganensis, ή από χώρες όπου έχει διαπιστωθεί η εμφάνιση των συγκεκριμένων επιβλαβών οργανισμών· β) ούτε γεώμηλα που προέρχονται από την περιοχή ούτε κανένας περιέκτης, υλικό συσκευασίας, οχήματα και εξοπλισμός που χρησιμοποιείται για τον χειρισμό, τη διαλογή και την παρασκευή στις περιοχές αυτές δεν μπορούν να έρθουν σε επαφή με γεώμηλα που προέρχονται από περιοχές άλλες από εκείνες που έχουν δηλωθεί ως απαλλαγμένες από επιβλαβείς οργανισμούς, ή με περιέκτες, υλικό συσκευασίας, οχήματα και εξοπλισμό που χρησιμοποιείται για τον χειρισμό, τη διαλογή δηλωθεί ως απαλλαγμένες από επιβλαβείς οργανισμούς. 9. Πριν από την είσοδο των σπόρων γεωμήλων προς φύτευση στην Ένωση, η Canadian Food Inspection Agency παρέχει στην Επιτροπή πλήρη κατάλογο των περιοχών που έχουν δηλωθεί ως απαλλαγμένες από τους επιβλαβείς οργανισμούς που αναφέρονται στην παράγραφο 2, συνοδευόμενο από τεχνική έκθεση, η οποία επικαιροποιείται ετησίως, σχετικά με το φυτοϋγειονομικό καθεστώς της παραγωγής σπόρων γεωμήλων προς φύτευση κατά το προηγούμενο έτος. Άρθρο 3 Πιστοποιείται επίσημα από τις αρμόδιες καναδικές αρχές ότι οι σπόροι γεωμήλων προς φύτευση είναι σπόροι που πληρούν τουλάχιστον τους όρους που καθορίζονται για την κατηγορία «Foundation». Άρθρο 4 1. Για κάθε παρτίδα που προορίζεται για εξαγωγή στην Ένωση λαμβάνονται επισήμως δείγματα τουλάχιστον 200 σπόρων κονδύλων γεωμήλων ανά παρτίδα 25 τόνων κατ’ ανώτατο όριο. 2. Η παρτίδα περιλαμβάνει αποκλειστικά σπόρους κονδύλων γεωμήλων προς φύτευση μιας μόνο ποικιλίας και κλάσης, οι οποίοι έχουν παραχθεί από μία επιχείρηση και με τον ίδιο αριθμό αναφοράς. 3. Τα δείγματα εξετάζονται από επίσημα εργαστήρια προς ανίχνευση τυχόν παρουσίας Clavibacter michiganensis. Οι εξετάσεις πραγματοποιούνται στο σύνολο του δείγματος με τη μέθοδο για την ανίχνευση και διάγνωση του Clavibacter michiganensis σε παρτίδες σπόρων κονδύλων γεωμήλων προς φύτευση, όπως προβλέπεται στην οδηγία 93/85/ΕΟΚ του Συμβουλίου (3). Άρθρο 5 Οι σπόροι γεωμήλων προς φύτευση που προορίζονται για εξαγωγή στην Ένωση υπόκεινται σε νομοθετικές, διοικητικές ή άλλες ρυθμίσεις ώστε να διασφαλίζεται: α) η άμεση εποπτεία και ο έλεγχος από την Canadian Food Inspection Agency: i) της διαδικασίας δειγματοληψίας δηλαδή της συγκομιδής, της σήμανσης και της σφράγισης· ii) του συστήματος σήμανσης με κατάλληλες διαδικασίες τοποθέτησης των ετικετών, κατά τρόπο ώστε για κάθε παρτίδα των σπόρων γεωμήλων προς φύτευση σε κάθε φορτίο που αποστέλλεται στην Ένωση μια αριθμημένη ετικέτα να χρησιμοποιείται και να τοποθετείται στους σάκους χωριστά από την ετικέτα πιστοποίησης· iii) του χρωματικού κωδικού που αντιστοιχεί σε συγκεκριμένο εισαγωγέα του κράτους μέλους εισαγωγής· β) ότι κατά τη στιγμή φόρτωσης του πλοίου, δύο σφραγισμένοι σάκοι σπόρων γεωμήλων προς φύτευση από καθεμία από τις παρτίδες που αποστέλλονται στην Ένωση τηρούνται χωριστά και αποθηκεύονται υπό την εποπτεία και τον έλεγχο της Canadian Food Inspection Agency, τουλάχιστον έως ότου έχουν ολοκληρωθεί τα αποτελέσματα των εξετάσεων που αναφέρονται στο άρθρο 10· γ) ότι οι παρτίδες φυλάσσονται απομονωμένες κατά τη διάρκεια όλων των εργασιών, συμπεριλαμβανομένης της μεταφοράς, τουλάχιστον έως την παράδοση στις εγκαταστάσεις των εισαγωγέων που αναφέρονται στο άρθρο 7. Άρθρο 6 1. Το απαιτούμενο φυτοϋγειονομικό πιστοποιητικό εκδίδεται χωριστά για κάθε αποστολή και μόνο αν διαπιστωθεί από τους εμπλεκόμενους επιστήμονες ότι οι εξετάσεις που αναφέρονται στο άρθρο 4 δεν προκαλούν υποψίες ούτε αποδεικνύουν την παρουσία Clavibacter michiganensis στην αποστολή και, ειδικότερα, ότι η δοκιμασία με τη μέθοδο IF είναι αρνητική. 2. Το φυτοϋγειονομικό πιστοποιητικό περιλαμβάνει τις ακόλουθες πληροφορίες στο σημείο «Πρόσθετη δήλωση»: α) επιβεβαίωση της συμμόρφωσης με τους όρους που προβλέπονται στα άρθρα 2, 3 και 4, συμπεριλαμβανομένης, όταν εφαρμόζεται το άρθρο 2 παράγραφος 2 δεύτερο εδάφιο, ρητής επιβεβαίωση ότι οι σπόροι γεωμήλων προς φύτευση έχουν καθαριστεί με βούρτσα σύμφωνα με την εν λόγω διάταξη· β) την ονομασία της επιχείρησης ή των επιχειρήσεων που παρήγαγαν τις παρτίδες των σπόρων γεωμήλων προς φύτευση· γ) τους αντίστοιχους αριθμούς παρτίδων πιστοποιημένων σπόρων γεωμήλων προς φύτευση· δ) την ονομασία της περιοχής που αναφέρεται στο άρθρο 2· ε) την ονομασία της επιχείρησης που αναφέρεται στο άρθρο 2 παράγραφος 4, και στ) τον αριθμό σάκων. 3. Στο φυτοϋγειονομικό πιστοποιητικό αναφέρεται, στο σημείο «Διακριτικά χαρακτηριστικά», ο χρωματικός κωδικός που αντιστοιχεί σε συγκεκριμένο εισαγωγέα στο κράτος μέλος εισαγωγής, καθώς και τα λεπτομερή στοιχεία της αριθμημένης ετικέτας που χρησιμοποιείται για κάθε παρτίδα σπόρων γεωμήλων προς φύτευση σε κάθε φορτίο. 4. Τα έγγραφα που επισυνάπτονται στο εν λόγω φυτοϋγειονομικό πιστοποιητικό, ως αναπόσπαστο τμήμα του, αφορούν ακριβώς το πιστοποιητικό αυτό τόσο ως προς την περιγραφή όσο και ως προς την ποσότητα των σπόρων γεωμήλων προς φύτευση. Άρθρο 7 1. Πριν από την είσοδο στην Ένωση, ο εισαγωγέας ανακοινώνει, εκ των προτέρων και έγκαιρα, κάθε εισαγωγή φορτίου στα αρμόδια επίσημα όργανα του οικείου κράτους μέλους, όπως αναφέρεται στο άρθρο 2 παράγραφος 1 σημείο ζ) της οδηγίας 2000/29/ΕΚ, παρέχοντας λεπτομερή στοιχεία για τα εξής: α) την ποικιλία των σπόρων γεωμήλων προς φύτευση· β) την ποσότητα· γ) τη δηλωθείσα ημερομηνία εισαγωγής· δ) τις ονομασίες και διευθύνσεις των εγκαταστάσεων των εισαγωγέων σπόρων γεωμήλων προς φύτευση, καθώς και των χώρων συλλογικής αποθήκευσης ή των κέντρων αποστολής που παρατίθενται στον κατάλογο σύμφωνα με το άρθρο 1 της οδηγίας 93/50/ΕΟΚ της Επιτροπής (4). Το οικείο κράτος μέλος διαβιβάζει αμέσως στην Επιτροπή τα εν λόγω λεπτομερή στοιχεία και οποιεσδήποτε μετέπειτα τροποποιήσεις. 2. Κατά την είσοδο, ο εισαγωγέας παρέχει επιβεβαίωση των στοιχείων που περιλαμβάνονται στην εκ των προτέρων ανακοίνωση, που αναφέρεται στην παράγραφο 1, στους υπεύθυνους επίσημους φορείς του οικείου κράτους μέλους. Άρθρο 8 Οι σπόροι γεωμήλων προς φύτευση μπορούν να εισέλθουν στην Ένωση μόνο μέσω των ακόλουθων λιμένων: α) Αβέιρο· β) Λισαβόνα· γ) Πόρτο· δ) Γένοβα· ε) Λα Σπέτσια· στ) Λιβόρνο· ζ) Νάπολη· η) Ραβένα· θ) Σαλέρνο· ι) Σαβόνα· ια) Λεμεσός· ιβ) Λάρνακα· ιγ) Μάρσαξλοκ· ιδ) Βαλέτα· ιε) Σίνες· ιστ) Πειραιάς. Άρθρο 9 Οι επιθεωρήσεις που απαιτούνται σύμφωνα με το άρθρο 13 παράγραφος 1 της οδηγίας 2000/29/ΕΚ διενεργούνται από αρμόδια επίσημα όργανα. Η Επιτροπή καθορίζει τον βαθμό στον οποίο οι επιθεωρήσεις που προβλέπονται στο άρθρο 21 παράγραφος 3 τρίτη περίπτωση της εν λόγω οδηγίας θα ενσωματωθούν στο πρόγραμμα επιθεωρήσεων σύμφωνα με το άρθρο 21 παράγραφος 5 πέμπτη περίπτωση της οδηγίας αυτής. Τα αρμόδια επίσημα όργανα και, κατά περίπτωση, οι εμπειρογνώμονες που αναφέρονται στο άρθρο 21 παράγραφος 1 πρώτο εδάφιο της εν λόγω οδηγίας ελέγχουν τις εγκαταστάσεις των εισαγωγέων για να επιβεβαιώσουν τα λεπτομερή στοιχεία σχετικά με τις ποσότητες των σπόρων γεωμήλων προς φύτευση που εισάγονται από τον Καναδά, τον χρωματικό κωδικό, τις αριθμημένες ετικέτες και τους τόπους προορισμού για φύτευση σε εγκαταστάσεις που παρατίθενται στο άρθρο 1 της οδηγίας 93/50/ΕΟΚ. Άρθρο 10 1. Τα αρμόδια επίσημα όργανα των κρατών μελών εισαγωγής λαμβάνουν δείγμα τουλάχιστον 200 κονδύλων ανά παρτίδα 25 τόνων κατ’ ανώτατο όριο από κάθε μη χύδην παρτίδα σπόρων γεωμήλων προς φύτευση που προορίζεται να εισαχθεί σύμφωνα με την παρούσα απόφαση, για επίσημη εξέταση, όσον αφορά το Clavibacter michiganensis, βάσει της μεθόδου ανίχνευσης και διάγνωσης του Clavibacter michiganensis όπως ορίζεται στην οδηγία 93/85/ΕΟΚ. 2. Οι παρτίδες των σπόρων γεωμήλων προς φύτευση παραμένουν απομονωμένες και υπό επίσημο έλεγχο και δεν διατίθενται στο εμπόριο ούτε χρησιμοποιούνται, έως ότου διαπιστωθεί ότι, κατά τη διάρκεια των εξετάσεων που αναφέρονται στην παράγραφο 1, δεν υπήρξαν υπόνοιες ούτε διαπιστώθηκε η ύπαρξη του Clavibacter michiganensis. Οι ποσότητες που εισάγονται δεν υπερβαίνουν την ποσότητα που επαρκεί για τις εν λόγω εξετάσεις, λαμβανομένων υπόψη των διαθέσιμων για τον σκοπό αυτό μέσων. 3. Τα δείγματα που αναφέρονται στην παράγραφο 1 είναι διαθέσιμα για μεταγενέστερες εξετάσεις από άλλα κράτη μέλη. Τα αρμόδια επίσημα όργανα ενός κράτους μέλους που κάνει χρήση αυτής της παρέκκλισης ενημερώνει την Επιτροπή, έως τις 15 Απριλίου κάθε ημερολογιακού έτους κατά το οποίο πραγματοποιείται εισαγωγή, με σκοπό τη διοργάνωση της εξέτασης και την καταγραφή της. 4. Για τα Epitrix cucumeris, Epitrix similaris, Epitrix subcrinita και Epitrix tuberis, κάθε φορτίο υπόκειται σε επιθεώρηση προκειμένου να επιβεβαιωθεί ότι οι σπόροι γεωμήλων προς σπορά είναι απαλλαγμένοι από τους εν λόγω επιβλαβείς οργανισμούς, από οποιαδήποτε συμπτώματά τους, καθώς και από χώμα. Άρθρο 11 Οι σπόροι γεωμήλων προς φύτευση φυτεύονται μόνο σε εγκαταστάσεις στο κράτος μέλος εισαγωγής, των οποίων μπορούν να εξακριβωθούν οι ονομασίες και οι διευθύνσεις. Ωστόσο, η διάταξη αυτή δεν ισχύει στην περίπτωση που οι τελικοί χρήστες φυτεύουν τους εισαγόμενους σπόρους γεωμήλων προς φύτευση ή όταν οι χρήστες πωλούν μόνο στην τοπική αγορά. Όσον αφορά τις εγκαταστάσεις αυτές, τα γεώμηλα που παράγονται από τέτοιους σπόρους γεωμήλων προς φύτευση θα συσκευάζονται και θα επισημαίνονται ανάλογα και θα φέρουν τον αριθμό των εγκαταστάσεων που παρατίθενται σύμφωνα με τις διατάξεις της οδηγίας 93/50/ΕΟΚ, καθώς και την καναδική καταγωγή των χρησιμοποιηθέντων σπόρων γεωμήλων προς σπορά. Τα εν λόγω γεώμηλα μπορούν να διακινούνται μεταξύ των κρατών μελών, μόνο μετά από έγκριση των αρμόδιων επίσημων οργάνων, τα οποία λαμβάνουν υπόψη τα αποτελέσματα της επιθεώρησης που προβλέπεται στο άρθρο 12. Άρθρο 12 Κατά την καλλιεργητική περίοδο μετά την είσοδο, ενδεδειγμένη αναλογία των φυτών επιθεωρείται από τις αρμόδιες επίσημες αρχές, σε κατάλληλα χρονικά διαστήματα, στις εγκαταστάσεις που παρατίθενται στον κατάλογο σύμφωνα με τις διατάξεις της οδηγίας 93/50/ΕΟΚ ή στις εγκαταστάσεις που αναφέρονται στο άρθρο 11. Άρθρο 13 Τα γεώμηλα που έχουν αναπτυχθεί από σπόρους γεωμήλων προς φύτευση και εισήχθησαν σύμφωνα με την παρούσα απόφαση: α) δεν πιστοποιούνται ως σπόροι γεωμήλων προς φύτευση, και β) χρησιμοποιούνται μόνο ως γεώμηλα για κατανάλωση. Άρθρο 14 Τα κράτη μέλη εισαγωγής ενημερώνουν τα άλλα κράτη μέλη και την Επιτροπή με την εκ των προτέρων κοινοποίηση που αναφέρεται στο άρθρο 7 παράγραφος 1 σχετικά με οποιαδήποτε χρήση της εξουσιοδότησης για την παροχή παρεκκλίσεων βάσει της παρούσας απόφασης. Τα κράτη μέλη εισαγωγής παρέχουν στην Επιτροπή και στα άλλα κράτη μέλη, πριν από την 1η Ιουνίου κάθε ημερολογιακού έτους κατά το οποίο πραγματοποιείται εισαγωγή, πληροφορίες σχετικά με τις ποσότητες (παρτίδες σπόρων γεωμήλων προς φύτευση/φορτία) που έχουν εισαχθεί σύμφωνα με την παρούσα απόφαση, μαζί με λεπτομερή τεχνική έκθεση της επίσημης εξέτασης που αναφέρεται στο άρθρο 10. Στις περιπτώσεις όταν τα κράτη μέλη έχουν προβεί στην επίσημη εξέταση των δειγμάτων όπως αναφέρεται στο άρθρο 10, οι λεπτομερείς τεχνικές εκθέσεις της εν λόγω εξέτασης υποβάλλονται στα άλλα κράτη μέλη και στην Επιτροπή πριν από την 1η Ιουνίου κάθε ημερολογιακού έτους. Αντίγραφα κάθε φυτοϋγειονομικού πιστοποιητικού διαβιβάζονται στην Επιτροπή. Άρθρο 15 Η εξουσιοδότηση για την παροχή παρεκκλίσεων που προβλέπεται στο άρθρο 1 ανακαλείται πριν από τις 31 Μαρτίου 2014, αν: α) οι όροι που προβλέπονται στα άρθρα 2 έως 13: i) αποδεικνύονται ανεπαρκείς για την πρόληψη της εισαγωγής στην Ένωση των επιβλαβών οργανισμών που αναφέρονται στο άρθρο 2, ή ii) δεν έχουν τηρηθεί· β) διαπιστωθεί ότι υπάρχουν στοιχεία που αντιστρατεύονται την ορθή εφαρμογή της έννοιας της «απαλλαγμένης από την ασθένεια ζώνης» στον Καναδά. Άρθρο 16 Η παρούσα απόφαση απευθύνεται στην Ελληνική Δημοκρατία, στο Βασίλειο της Ισπανίας, στην Ιταλική Δημοκρατία, στην Κυπριακή Δημοκρατία, στη Δημοκρατία της Μάλτας και στην Πορτογαλική Δημοκρατία. Βρυξέλλες, 28 Νοεμβρίου 2011.

Προστασία του περιβάλλοντος

Περιβαλλοντική πολιτική

Εμπορικές πράξεις

Εμπορική νομοθεσία

ΤΕΛΩΝΕΙΑΚΗ ΝΟΜΟΘΕΣΙΑ


ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1221/2011 ΤΗΣ ΕΠΙΤΡΟΠΉΣ της 25ης Νοεμβρίου 2011 σχετικά με τον καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1, Εκτιμώντας τα ακόλουθα: Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει στις 26 Νοεμβρίου 2011. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 25 Νοεμβρίου 2011.

Εμπορικές πράξεις

Εμπορική νομοθεσία

Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)

Υπουργείο Γεωργίας

Γεωργική νομοθεσία

ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ


ΕΚΤΕΛΕΣΤΙΚΉ ΑΠΌΦΑΣΗ ΤΟΥ ΣΥΜΒΟΥΛΊΟΥ της 24ης Νοεμβρίου 2011 που επιτρέπει στο Ηνωμένο Βασίλειο να εφαρμόσει μειωμένα επίπεδα φορολογίας για τα καύσιμα που παρέχονται στις νήσους των Εσωτερικών και Εξωτερικών Εβρίδων, τις Βόρειες Νήσους, τις νήσους στο Clyde και τις νήσους Scilly, σύμφωνα με το άρθρο 19 της οδηγίας 2003/96/ΕΚ (2011/776/ΕΕ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη την οδηγία 2003/96/ΕΚ του Συμβουλίου, της 27ης Οκτωβρίου 2003, σχετικά με την αναδιάρθρωση του κοινοτικού πλαισίου φορολογίας των ενεργειακών προϊόντων και της ηλεκτρικής ενέργειας (1), και ιδίως το άρθρο 19 παράγραφος 1, Έχοντας υπόψη την πρόταση της Ευρωπαϊκής Επιτροπής, Εκτιμώντας τα ακόλουθα: (1) Με επιστολή της 23ης Μαρτίου 2011, το Ηνωμένο Βασίλειο ζήτησε την άδεια να εφαρμόσει μειωμένο συντελεστή ειδικού φόρου κατανάλωσης για το πετρέλαιο εσωτερικής καύσης και την αμόλυβδη βενζίνη στις νήσους των Εσωτερικών και Εξωτερικών Εβρίδων, τις Βόρειες Νήσους, τις νήσους στο Clyde (όλες βρίσκονται στα ανοικτά των ακτών της Σκωτίας) και τις νήσους Scilly (στα ανοικτά των νοτιοδυτικών ακτών της Αγγλίας), σύμφωνα με το άρθρο 19 της οδηγίας 2003/96/ΕΚ. (2) Στις εν λόγω νήσους οι τιμές για το πετρέλαιο εσωτερικής καύσης και την αμόλυβδη βενζίνη είναι υψηλότερες από τις μέσες τιμές στο υπόλοιπο έδαφος του Ηνωμένου Βασιλείου, με αποτέλεσμα να περιέρχονται οι τοπικοί καταναλωτές καυσίμων σε μειονεκτική θέση. Η διαφορά των τιμών οφείλεται στο επιπλέον κόστος ανά μονάδα που απορρέει από τη γεωγραφική θέση των νησιών, τον μικρό αριθμό του πληθυσμού τους και την παράδοση σχετικά περιορισμένου όγκου καυσίμων. (3) Η φορολογική μείωση δεν θα υπερβαίνει το μέτρο που είναι απαραίτητο για να αντισταθμιστεί το πρόσθετο κόστος ανά μονάδα με το οποίο επιβαρύνονται οι καταναλωτές στις θιγόμενες γεωγραφικές περιοχές. (4) Οι μειωμένοι συντελεστές της φορολογίας θα υπερβαίνουν τους ελάχιστους συντελεστές που καθορίζονται στο άρθρο 7 της οδηγίας 2003/96/ΕΚ. (5) Δεδομένου του νησιωτικού χαρακτήρα των περιοχών στις οποίες εφαρμόζεται και τη μέτρια μείωση του συντελεστή, το μέτρο αυτό δεν θα προκαλέσει μεταβολή που να συνδέεται ειδικά με την προμήθεια καυσίμων. (6) Κατά συνέπεια, το μέτρο κρίνεται αποδεκτό από την άποψη της εύρυθμης λειτουργίας της εσωτερικής αγοράς και της ανάγκης διασφάλισης θεμιτών συνθηκών ανταγωνισμού και είναι συμβατό με τις πολιτικές της Ένωσης για την υγεία, το περιβάλλον, την ενέργεια και τις μεταφορές. (7) Από το άρθρο 19 παράγραφος 2 της οδηγίας 2003/96/ΕΚ προκύπτει ότι κάθε άδεια που χορηγείται δυνάμει του παρόντος άρθρου πρέπει να είναι αυστηρά περιορισμένη χρονικά. Για να κατοχυρώνεται για τις ενδιαφερόμενες επιχειρήσεις και καταναλωτές η βεβαιότητα σε επαρκή βαθμό, η άδεια θα πρέπει να χορηγείται για περίοδο έξι ετών. Ωστόσο, για να μην υπονομευθούν οι μελλοντικές γενικότερες εξελίξεις του υφιστάμενου νομικού πλαισίου, είναι σκόπιμο να προβλεφθεί ότι, σε περίπτωση που το Συμβούλιο, ενεργώντας βάσει του άρθρου 113 της Συνθήκης, θεσπίσει ένα τροποποιημένο γενικό σύστημα φορολογίας των ενεργειακών προϊόντων με το οποίο δεν θα συνάδει η άδεια που χορηγείται με την παρούσα απόφαση, η ισχύς της παρούσας απόφασης θα πρέπει να λήγει την ημέρα κατά την οποία θα αρχίσουν να εφαρμόζονται οι κανόνες σχετικά με το εν λόγω τροποποιημένο σύστημα, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 1. Με την παρούσα επιτρέπεται στο Ηνωμένο Βασίλειο να εφαρμόζει μειωμένους φορολογικούς συντελεστές για την αμόλυβδη βενζίνη και το πετρέλαιο εσωτερικής καύσης που παρέχεται ως καύσιμο για οδικά οχήματα σε όλες τις νήσους των Εσωτερικών και Εξωτερικών Εβρίδων, τις Βόρειες Νήσους, τις νήσους στο Clyde και τις νήσους Scilly. Η μείωση από τον κανονικό εθνικό συντελεστή φορολογίας για την αμόλυβδη βενζίνη ή το πετρέλαιο εσωτερικής καύσης, αντίστοιχα, δεν είναι μεγαλύτερη από το πρόσθετο κόστος των λιανικών πωλήσεων στις εν λόγω γεωγραφικές περιοχές σε σύγκριση με το μέσο κόστος των λιανικών πωλήσεων στο Ηνωμένο Βασίλειο και δεν υπερβαίνει ποσό 50 GBP ανά 1 000 λίτρα προϊόντος. 2. Οι μειωμένοι συντελεστές πρέπει να συμμορφώνονται με τις απαιτήσεις της οδηγίας 2003/96/ΕΚ, και ιδίως με τους ελάχιστους συντελεστές που καθορίζονται στο άρθρο 7. Άρθρο 2 Η παρούσα απόφαση τίθεται σε ισχύ την ημέρα της κοινοποίησής της. Εφαρμόζεται από την 1η Νοεμβρίου 2011 και η ισχύς της λήγει στις 31 Οκτωβρίου 2017. Ωστόσο, εάν το Συμβούλιο, αποφασίζοντας βάσει του άρθρου 113 της Συνθήκης, θεσπίσει ένα τροποποιημένο γενικό σύστημα φορολογίας των ενεργειακών προϊόντων με το οποίο δεν συνάδει η άδεια που χορηγείται με το άρθρο 1 της παρούσας απόφασης, η παρούσα απόφαση λήγει την ημέρα κατά την οποία αρχίζει η εφαρμογή των κανόνων για το εν λόγω τροποποιημένο σύστημα. Άρθρο 3 Η παρούσα απόφαση απευθύνεται στο Ηνωμένο Βασίλειο της Μεγάλης Βρετανίας και Βόρειας Ιρλανδίας. Βρυξέλλες, 24 Νοεμβρίου 2011.

Φόροι καταναλώσεως

Έμμεση φορολογία


ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ της 24ης Νοεμβρίου 2011 για την έγκριση της διάθεσης στην αγορά β-γλυκανών ζυμομυκήτων ως νέου συστατικού τροφίμων σύμφωνα με τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου [κοινοποιηθείσα υπό τον αριθμό Ε(2011) 8527] (Το κείμενο στην αγγλική γλώσσα είναι το μόνο αυθεντικό) (2011/762/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου, της 27ης Ιανουαρίου 1997, σχετικά με τα νέα τρόφιμα και τα νέα συστατικά τροφίμων (1), και ιδίως το άρθρο 7, Εκτιμώντας τα ακόλουθα: (1) Στις 23 Σεπτεμβρίου 2009 η εταιρεία Biothera Incorporated υπέβαλε στην αρμόδια αρχή της Ιρλανδίας αίτηση για τη διάθεση στην αγορά β-γλυκανών ζυμομυκήτων ως νέο συστατικό τροφίμων για χρήση σε ένα φάσμα διάφορες κατηγορίες τροφίμων, συμπεριλαμβανομένων των ποτών, για το ευρύ κοινό γενικό πληθυσμό καθώς και σε συμπληρώματα διατροφής και σε τρόφιμα ειδικής διατροφικής χρήσης ειδικής διατροφής με εξαίρεση τα παρασκευάσματα για βρέφη και τα παρασκευάσματα δεύτερης βρεφικής ηλικίας. (2) Στις 23 Δεκεμβρίου 2009 ο αρμόδιος οργανισμός αξιολόγησης τροφίμων της Ιρλανδίας εξέδωσε την αρχική του έκθεση αξιολόγησης. Η εν λόγω έκθεση κατέληγε στο συμπέρασμα ότι οι β-γλυκάνες ζυμομυκήτων θεωρούνται αποδεκτές ως νέο συστατικό τροφίμων υπό την προϋπόθεση ότι δεν μεταβάλλονται οι προδιαγραφές του προϊόντος και τα επίπεδα της προβλεπόμενης χρήσης και ότι το φάσμα των κατηγοριών τροφίμων περιορίζεται σε εκείνες που περιλαμβάνονται στο φάκελο της αίτησης. (3) Η Επιτροπή διαβίβασε την αρχική έκθεση αξιολόγησης σε όλα τα κράτη μέλη στις 18 Ιανουαρίου 2010. (4) Εντός της περιόδου των 60 ημερών που καθορίζεται στο άρθρο 6 παράγραφος 4 του κανονισμού (ΕΚ) αριθ. 258/97, διατυπώθηκαν αιτιολογημένες αντιρρήσεις για την εμπορία του προϊόντος σύμφωνα με τη διάταξη αυτή. (5) Κατά συνέπεια, στις 2 Ιουλίου 2010 ζητήθηκε η γνώμη της Ευρωπαϊκής Αρχής για την Ασφάλεια των Τροφίμων (EFSA). (6) Στις 8 Απριλίου 2011, η EFSA στην επιστημονική γνωμοδότηση που εξέδωσε για την ασφάλεια των β-γλυκανών ζυμομυκήτων (2) κατέληξε στο συμπέρασμα ότι οι β-γλυκάνες ζυμομυκήτων είναι ασφαλείς σύμφωνα με τις προτεινόμενες συνθήκες χρήσης. Στη γνώμη της EFSA δεν εξεταζόταν εξετάστηκε το ζήτημα θέμα της ασφάλειας παιδιών για παιδιά ηλικίας κάτω του 1 ½ έτους. (7) Με βάση την επιστημονική αξιολόγηση της EFSA και λαμβανομένων υπόψη της οδηγίας 2002/46/ΕΚ του Ευρωπαϊκού Κοινοβουλίου και του Συμβουλίου, της 10ης Ιουνίου 2002 για την προσέγγιση των νομοθεσιών των κρατών μελών περί των συμπληρωμάτων διατροφής (3), του κανονισμού (ΕΚ) αριθ. 1925/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με την προσθήκη βιταμινών και ανόργανων συστατικών και ορισμένων άλλων ουσιών στα τρόφιμα (4), της οδηγίας 2009/39/ΕΚ του Ευρωπαϊκού Κοινοβουλίου και του Συμβουλίου της 6ης Μαΐου 2009 για τα τρόφιμα που προορίζονται για ειδική διατροφή (5), της οδηγίας 1999/21/ΕΚ της Επιτροπής της 25ης Μαρτίου 1999 σχετικά με τα διαιτητικά τρόφιμα που προορίζονται για ειδικούς ιατρικούς σκοπούς (6), της οδηγίας 2006/125/ΕΚ της Επιτροπής της 5ης Δεκεμβρίου 2006 για τις μεταποιημένες τροφές με βάση τα δημητριακά και τις παιδικές τροφές για βρέφη και παιδιά μικρής ηλικίας (7), προβλέπεται ότι οι β-γλυκάνες ζυμομυκήτων πληρούν τα κριτήρια του άρθρου 3 παράγραφος 1 του κανονισμού (ΕΚ) αριθ. 258/97. (8) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Επιτρέπεται η διάθεση στην αγορά της Ένωσης β-γλυκανών ζυμομυκήτων (Saccharomyces cerevisiae), όπως καθορίζονται στο παράρτημα I, ως νέο συστατικό τροφών για τις προβλεπόμενες χρήσεις και στα ανώτατα επίπεδα που καθορίζονται στο παράρτημα II, με την επιφύλαξη των διατάξεων της οδηγίας 2002/46/ΕΚ, του κανονισμού (ΕΚ) αριθ. 1925/2006 και της οδηγίας 2009/39/ΕΚ. Άρθρο 2 Ο ορισμός των β-γλυκανών Οι β- γλυκάνες ζυμομυκήτων (Saccharomyces cerevisiae) που εγκρίνονταιεται με την παρούσα απόφαση, θα αναγράφονται για στην επισήμανση των τροφίμων που τις περιέχουν είναι με την ονομασία «β-γλυκάνες ζυμομυκήτων (Saccharomyces cerevisiae)». Άρθρο 3 Η παρούσα απόφαση απευθύνεται στην εταιρεία Biothera Incorporated, 3388 Mike Collins Drive, Eagan, Minnesota, USA, 55121. Βρυξέλλες, 24 Νοεμβρίου 2011.

ΑΓΟΡΑΝΟΜΙΚΗ ΝΟΜΟΘΕΣΙΑ


ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1217/2011 ΤΗΣ ΕΠΙΤΡΟΠΉΣ της 24ης Νοεμβρίου 2011 σχετικά με τον καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1, Εκτιμώντας τα ακόλουθα: Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει στις 25 Νοεμβρίου 2011. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 24 Νοεμβρίου 2011.

Εμπορικές πράξεις

Εμπορική νομοθεσία

Υπουργείο Γεωργίας

Γεωργική νομοθεσία

ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ


ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1218/2011 ΤΗΣ ΕΠΙΤΡΟΠΉΣ της 24ης Νοεμβρίου 2011 σχετικά με την τροποποίηση των αντιπροσωπευτικών τιμών και των ποσών των πρόσθετων εισαγωγικών δασμών για ορισμένα προϊόντα του τομέα της ζάχαρης, που ορίζονται στον εκτελεστικό κανονισμό (ΕΕ) αριθ. 971/2011 για την περίοδο 2011/12 Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), Έχοντας υπόψη τον κανονισμό (ΕΚ) αριθ. 951/2006 της Επιτροπής, της 30ής Ιουνίου 2006, για καθορισμό λεπτομερών κανόνων εφαρμογής του κανονισμού (ΕΚ) αριθ. 318/2006 του Συμβουλίου όσον αφορά τις συναλλαγές με τρίτες χώρες στον τομέα της ζάχαρης (2), και ιδίως το άρθρο 36 παράγραφος 2 δεύτερο εδάφιο δεύτερη φράση, Εκτιμώντας τα ακόλουθα: (1) Οι αντιπροσωπευτικές τιμές και τα ποσά των πρόσθετων δασμών που εφαρμόζονται κατά την εισαγωγή λευκής ζάχαρης, ακατέργαστης ζάχαρης και ορισμένων σιροπιών για την περίοδο 2011/12 καθορίστηκαν στον εκτελεστικό κανονισμό (ΕΕ) αριθ. 971/2011 της Επιτροπής (3). Οι εν λόγω τιμές και δασμοί τροποποιήθηκαν τελευταία με τον εκτελεστικό κανονισμό (ΕΕ) αριθ. 1199/2011 της Επιτροπής (4). (2) Τα στοιχεία που έχει στη διάθεσή της, επί του παρόντος, η Επιτροπή οδηγούν στην τροποποίηση των εν λόγω ποσών, σύμφωνα με τους κανόνες και τις λεπτομέρειες που προβλέπονται στον κανονισμό (ΕΚ) αριθ. 951/2006, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι αντιπροσωπευτικές τιμές και οι πρόσθετοι δασμοί που εφαρμόζονται κατά την εισαγωγή των προϊόντων τα οποία αναφέρονται στο άρθρο 36 του κανονισμού (ΕΚ) αριθ. 951/2006, που καθορίστηκαν στον εκτελεστικό κανονισμό (ΕΕ) αριθ. 971/2011 για την περίοδο 2011/12, τροποποιούνται και αναγράφονται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει στις 25 Νοεμβρίου 2011. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 24 Νοεμβρίου 2011.

Εμπορικές πράξεις

Εμπορική νομοθεσία


ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ της 24ης Νοεμβρίου 2011 για την έγκριση της διάθεσης στην αγορά φλαβονοειδών από Glycyrrhiza glabra L. ως νέου συστατικού τροφίμων σύμφωνα με τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου [κοινοποιηθείσα υπό τον αριθμό Ε(2011) 8362] (Τα κείμενα στην ολλανδική και στη γαλλική γλώσσα είναι τα μόνα αυθεντικά) (2011/761/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου, της 27ης Ιανουαρίου 1997, σχετικά με τα νέα τρόφιμα και τα νέα συστατικά τροφίμων (1), και ιδίως το άρθρο 7, Εκτιμώντας τα ακόλουθα: (1) Την 1η Νοεμβρίου 2007 η εταιρεία KANEKA Pharma Europe υπέβαλε στις αρμόδιες αρχές του Βελγίου αίτηση για τη διάθεση στην αγορά φλαβονοειδών από Glycyrrhiza glabra L. (Glavonoid) ως νέου συστατικού τροφίμων. (2) Στις 3 Δεκεμβρίου 2008 η αρμόδια βελγική αρχή αξιολόγησης τροφίμων εξέδωσε την αρχική έκθεση αξιολόγησης. Στην εν λόγω έκθεση κατέληγε στο συμπέρασμα ότι η εταιρεία KANEKA έδωσε επαρκείς πληροφορίες ώστε να εγκριθεί η διάθεση στην αγορά φλαβονοειδών από Glycyrrhiza glabra L. ως νέου συστατικού τροφίμων. (3) Η Επιτροπή διαβίβασε την αρχική έκθεση αξιολόγησης σε όλα τα κράτη μέλη στις 19 Φεβρουαρίου 2009. (4) Εντός της περιόδου των 60 ημερών που καθορίζεται στο άρθρο 6 παράγραφος 4 του κανονισμού (ΕΚ) αριθ. 258/97 διατυπώθηκαν αιτιολογημένες αντιρρήσεις για την εμπορία του προϊόντος σύμφωνα με τη διάταξη αυτή. (5) Κατά συνέπεια, ζητήθηκε η γνώμη της Ευρωπαϊκής Αρχής για την Ασφάλεια των Τροφίμων (ΕΑΑΤ) στις 22 Ιουλίου 2009. (6) Στις 30 Ιουνίου 2011 η EFSA, στην επιστημονική της γνώμη για την ασφάλεια του Glavonoid® («Scientific opinion on the safety of “Glavonoid®”, an extract derived from the roots of or rootstock of Glycyrrhiza glabra L., as a Novel Food ingredient on request from the European Commission») (2), κατέληξε στο συμπέρασμα ότι το Glavonoid είναι ασφαλές για τους ενήλικες για πρόσληψη έως 120 mg ημερησίως. (7) Για να αποφευχθεί η υπέρβαση του ορίου των 120 mg ημερήσιας πρόσληψης Glavonoid, η εταιρεία Kaneka Pharma Europe NV συμφώνησε στις 11 Αυγούστου 2011 να περιορίσει τη χρήση του Glavonoid ως συστατικού στα συμπληρώματα διατροφής και στα ελεύθερα αλκοόλης ποτά. (8) Σύμφωνα με την επιστημονική αξιολόγηση, διαπιστώθηκε ότι το Glavonoid πληροί τα κριτήρια που ορίζονται στο άρθρο 3 παράγραφος 1 του κανονισμού (ΕΚ) αριθ. 258/97. (9) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Τα φλαβονοειδή από Glycyrrhiza glabra L. (εφεξής «Glavonoid»), όπως προσδιορίζονται στο παράρτημα I, μπορούν να διατεθούν στην αγορά της Ένωσης ως νέο συστατικό τροφίμων για τις χρήσεις που αναφέρονται στο παράρτημα II. Το Glavonoid δεν πωλείται ως έχει στον τελικό καταναλωτή. Άρθρο 2 1. Τα φλαβονοειδή από Glycyrrhiza glabra L. που εγκρίνονται με την παρούσα απόφαση θα αναγράφονται στην επισήμανση του τροφίμου που τα περιέχει με την ονομασία «φλαβονοειδή από Glycyrrhiza glabra L.». 2. Στην επισήμανση των τροφίμων στα οποία προστέθηκε το προϊόν ως νέο συστατικό τροφίμων πρέπει να υπάρχει δήλωση στην οποία να αναφέρεται ότι: α) το προϊόν δεν πρέπει να καταναλώνεται από έγκυες, θηλάζουσες γυναίκες, παιδιά και νέους εφήβους, και β) τα άτομα που λαμβάνουν συνταγογραφούμενα φάρμακα θα πρέπει να καταναλώνουν το προϊόν μόνο υπό ιατρική παρακολούθηση· γ) η μέγιστη ποσότητα που πρέπει να καταναλώνεται είναι 120 mg Glavonoid την ημέρα. 3. Η ποσότητα Glavonoid στο τελικό τρόφιμο αναγράφεται στη σήμανση του τροφίμου που το περιέχει. 4. Τα ποτά που περιέχουν Glavonoid παρουσιάζονται στον τελικό καταναλωτή σε απλές μερίδες. Άρθρο 3 Η παρούσα απόφαση απευθύνεται στην εταιρεία Kaneka Pharma Europe NV Triomflaan 173, 1160 Βρυξέλλες, Βέλγιο. Βρυξέλλες, 24 Νοεμβρίου 2011.

ΑΓΟΡΑΝΟΜΙΚΗ ΝΟΜΟΘΕΣΙΑ


ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1234/2011 ΤΗΣ ΕΠΙΤΡΟΠΉΣ της 23ης Νοεμβρίου 2011 για την τροποποίηση του κανονισμού (ΕΕ) αριθ. 1245/2010 σχετικά με το άνοιγμα ενωσιακών δασμολογικών ποσοστώσεων για αιγοπρόβατα και αιγοπρόβειο κρέας για το έτος 2011 Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), και ιδίως το άρθρο 144 παράγραφος 1 και το άρθρο 148, σε συνδυασμό με το άρθρο 4, Εκτιμώντας τα ακόλουθα: (1) Ο κανονισμός (ΕΕ) αριθ. 1245/2010 της Επιτροπής (2) προβλέπει το άνοιγμα ενωσιακών δασμολογικών ποσοστώσεων εισαγωγής για αιγοπρόβατα και αιγοπρόβειο κρέας για την περίοδο από την 1η Ιανουαρίου έως τις 31 Δεκεμβρίου 2011. (2) Η συμφωνία με τη μορφή ανταλλαγής επιστολών μεταξύ της Ευρωπαϊκής Ένωσης και της Αυστραλίας, σύμφωνα με το άρθρο XXIV:6 και το άρθρο XXVIII της Γενικής Συμφωνίας Δασμών και Εμπορίου (GATT) 1994 όσον αφορά την τροποποίηση των παραχωρήσεων που προβλέπονται στους πίνακες της Δημοκρατίας της Βουλγαρίας και της Ρουμανίας στο πλαίσιο της διαδικασίας προσχώρησής τους στην Ευρωπαϊκή Ένωση (3) (στο εξής η «συμφωνία»), η οποία εγκρίθηκε με την απόφαση 2011/768/ΕΕ του Συμβουλίου (4), προβλέπει για την Αυστραλία τη χορήγηση πρόσθετης ετήσιας δασμολογικής ποσόστωσης για ποσότητα 400 τόνων (βάρος σφαγίου), η οποία θα πρέπει να προστεθεί στη διαθέσιμη για το 2011 ποσότητα δυνάμει του κανονισμού (ΕΕ) αριθ. 1245/2010. (3) Επομένως, ο κανονισμός (ΕΕ) αριθ. 1245/2010 πρέπει να τροποποιηθεί αναλόγως. (4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο παράρτημα του κανονισμού (ΕΕ) αριθ. 1245/2010, η σειρά σχετικά με την Αυστραλία αντικαθίσταται από το ακόλουθο κείμενο: «- 09.2105 09.2106 09.2012 Αυστραλία 19 186» Άρθρο 2 Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης. Εφαρμόζεται από την 1η Δεκεμβρίου 2011. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 23 Νοεμβρίου 2011.

Εμπορικές πράξεις

Εμπορική νομοθεσία


ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1213/2011 ΤΗΣ ΕΠΙΤΡΟΠΉΣ της 23ης Νοεμβρίου 2011 σχετικά με τον καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1, Εκτιμώντας τα ακόλουθα: Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει στις 24 Νοεμβρίου 2011. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 23 Νοεμβρίου 2011.

Εμπορικές πράξεις

Εμπορική νομοθεσία

Υπουργείο Γεωργίας

Γεωργική νομοθεσία

ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ